runetrust/blame-folketinget-dk huggingface dataset:
Per Clausen (EL), 2012-02-23:
Det kræver selvfølgelig, at vi tager selvstændige politiske initiativer her i landet, og det er måske en af de vigtigste opgaver i de energiforhandlinger, der foregår nu, nemlig at sikre, at det kan ske, for det er jo fuldstændig rigtigt, som det er blevet sagt tidligere, at energibesparelser er kernen i at gøre os uafhængige af de fossile brændstoffer og kernen i at sikre, at vi kan reducere vores CO2-udslip.
Jann Sjursen (KD), 2004-04-22:
Jeg forstår simpelt hen ikke den fuldstændige betonholdning, som ministeren lægger for dagen rent holdningsmæssigt: Vi venter simpelt hen, til hele korthuset er braset sammen, vi venter, til forældrene er gået fra hinanden og er begyndt at slås om børnene, så skal vi nok sætte ind med massiv hjælp.
Maja Panduro (S), 2012-09-13:
Men det er altså korrekt forstået, at Dansk Folkepartis definition på et skattestop er den Anders Foghske, nemlig at enten har man det, eller også har man det ikke, og at det er det, som Dansk Folkeparti vil arbejde for efter et valg, såfremt de, guderne forbyde det, skulle blive støtteparti for en ny borgerlig regering.
Morten Homann (SF), 2003-04-01:
Der, hvor det næste problem opstår, er, at vi ikke kan have en situation, hvor det er et politisk slagsmål, som skal afgøre, hvad det er for nogle undersøgelser, der skal gennemføres eller ej. Vi kan ikke have en situation, hvor der skal gå 2 måneder med politisk pres, før vi får gennemført det her.
Per Stig Møller (KF), 2002-04-04:
Det nye, der er sket, hvilket skete i januar, som formentlig er det, Europarådet honorerer, er, at man har nedsat en forfatningskommission, at man har bemærkninger til forfatningen frem til april, at der leveres et referendum på baggrund af den nye forfatning, og at der derefter kommer et valg.
Morten Dahlin (V), 2021-05-06:
Altså, jeg er helt overbevist om, at det at blive dansk statsborger er en lige så stor gave for en tømrer, som det er for en jurist, og derfor skal det sidste her ikke være et spørgsmål; det skal blot være en opfordring til at lade være med at antage, at det ikke at være dansk statsborger er et større tab for en jurist end for en tømrer.
Ole Vagn Christensen (S), 2003-04-22:
Jeg må tage tavsheden fra Venstres side om det at støtte op om færgerne i Limfjorden som tegn på, at det er, fordi virkelighedens verden har ramt Venstres ordfører fru Marianne Pedersen, således at man ikke har fundet anledning til at give svar på dette spørgsmål.
Sonja Mikkelsen (S), 2001-01-18:
for Folketinget, og hvis man nærlæser de to, det, der er fremsat af hr. Ole M. Nielsen og netop anbefalet, og det, der er fremsat af undertegnede på vegne af Socialdemokratiet, SF og Det Radikale Venstre, vil man se, at der er meget stor sammenhæng og sammenfald i de formuleringer. Det forslag, der ligger fra hr. Svend Erik Hovmand, fru Pernille Sams og fru Sonja Albrink er derimod nærmest en blankocheck til erhvervslivet om, at det selv kan vælge, hvilke reguleringer det vil have, og hvilke reguleringer det ikke vil have, og det er klart, at det må vi fra Socialdemokratiets side i hvert fald tage afstand fra.
Frank Dahlgaard (UP), 2000-08-24:
Jeg synes, at hr. Anders Fogh Rasmussen snakkede udenom, når det drejede sig om Venstres visioner, som altså er at køre ind i det her kollektive EU-system, som bliver mere og mere fælles og mere og mere kollektivt og mere og mere stort og forhindrer individuelle løsninger for den enkelte og fleksibiliteten.
Torsten Gejl (ALT), 2024-03-19:
Der venter formentlig en række retssager, som kommer til at kunne stoppe eller i hvert fald forsinke den her proces så meget, at der er nogle politikere i Aalborg og i resten af Nordjylland, der kommer frem og indrømmer, at de måske ikke synes, det er så god en idé.
Søren Pind (V), 2006-05-02:
Det synes jeg egentlig er ærgerligt, og jeg vil godt have en forklaring fra hr. Holger K. Nielsen på, hvorfor den tidligere generalsekretær for Sovjetunionens kommunistiske parti Gorbatjov var så fantastisk, hvorimod præsident Reagan, som fik Frihedsprisen af de danske borgere, var så rædselsfuld.
Frank Jensen (S), 2001-05-03:
Det, som jeg refererede til allerede i mit første indlæg, var, at Folketinget jo har skrevet en lov, hvori vi har præciseret, at isolation ikke må iværksættes eller fortsættes, hvis indgrebet f.eks. på grund af arrestantens psykiske helbred står i misforhold til sagens betydning og den retsfølge, som kan ventes, hvis arrestanten bliver dømt skyldig.
Mike Villa Fonseca (UFG), 2025-01-15:
Jeg ved godt, at det kan være svært at spå om fremtiden, men hvis vi ikke gør noget ved pensionsopsparingen nu, når vi ved, at vi kommer til at leve længere, ud fra de statistikker og grafer, man kigger på, så er jeg bekymret for, at den dag jeg skal på pension, skal jeg lige pludselig måske kun leve af ATP eller folkepension.
Jens Peter Vernersen (S), 2003-05-27:
Når så skatteministeren får den bemyndigelse, som der også står i svaret - læg mærke til, det er et svar, vi får her for en uge siden, der får vi et svar - at ministeren delegerer sin kompetence til departementet, men det vil ikke være udelukket, at ministeren inddrages på grund af sagens karakter eller forholdene i øvrigt.
Holger K. Nielsen (SF), 2018-12-05:
Jeg synes, at Dansk Folkeparti i stedet for at sidde og læse alle mulige teoretiske bøger om islam, som jeg ved man gør, skulle forsøge at se på de konkrete mennesker, som vi har med at gøre her, hvor man så vil finde ud af, at der lige så stor forskel på muslimer indbyrdes, som der er på kristne indbyrdes og andre grupperinger indbyrdes.
Karina Adsbøl (DF), 2020-11-13:
Jeg ser faktisk også frem til at høre Enhedslistens ordfører tale, for jeg er meget spændt på, om Enhedslisten synes, at det her er godt nok, for jeg ved faktisk fra den forrige regerings side, at det også var en kamp, Enhedslisten var interesseret i.
Gyda Kongsted (V), 1999-02-23:
Venstre forstår også den bekymring, der kommer til udtryk i høringssvaret fra Administratorforeningen, der efterlyser klare retningslinjer i ministerens valg af lån og i ændring af lån i lånets løbetid, som i værste fald vil kunne indebære en forringelse af ejerens formueforhold.
Per Clausen (EL), 2010-01-21:
Og vi er oven i købet i den lykkelige situation, at på lige præcis det her område har EU, der jo ellers ofte fastholder værdien af de frie markedskræfter, det frie marked osv., netop indført en mulighed for, at man kan gribe ind over for de frie markedskræfter.
Holger K. Nielsen (SF), 2001-05-03:
Dertil kommer, at vi jo vedtog et forslag i Folketinget under en forespørgselsdebat her i efteråret, som også hr. Arne Melchior stemte for, hvor vi faktisk forbeholdt os muligheden for også at bruge økonomisk pression over for Israel, for at se på de aftaler.
Bendt Bendtsen (KF), 2003-10-23:
Det lovforslag, der ligger, viderefører jo kvotelovens bestemmelser om kvotefordelingen, handel med kvoter, indberetning m.m., ligesom det foreslås, at den samlede kvote i 2004 fastsættes på et niveau, der svarer til kvoten for i år, altså 20 mio. t. Med hensyn til loftet på de 20 mio. t er det min opfattelse, at det også af hensyn til elproducenternes konkurrenceevne ikke vil være forsvarligt at stramme dette loft yderligere på et tidspunkt, hvor konkurrenterne i andre EU-lande ikke er underlagt de samme begrænsninger.
Frank Jensen (S), 1998-04-14:
under valgkampen, hvor der også blev spillet ud med et konkret forslag, som med undtagelse af det med legetøjet, som også hr. Tom Behnke har registreret, på mange måder - sådan læser jeg det - afspejlede dette initiativ fra regeringen, men hvor der altså i vores lovforslag ikke er noget lovfastsat krav om, at der skal være legetøj
Camilla Fabricius (S), 2023-02-07:
For der er en direkte kobling, sådan at man kan have dårlige tænder, som er afledt af de sygdomme, man ellers kan have, og det at tage et forslag, som ellers er meget dyrt og omkostningsfuldt, til faktisk at løfte det op og prøve at tale om tandsundhed generelt og tale om de udfordringer, der er med ulighed i sundheden, synes jeg er en fornuftig ting.
Morten Bødskov (S), 2012-02-03:
Justitsministeriet lagde bl.a. vægt på, at der kun kan anvendes forbud, hvis der er tale om regelmæssige strafbare handlinger af et vist omfang, samt at det er en betingelse, at de strafbare handlinger er egnede til at medføre ulempe og utryghed hos omkringboende.
Stine Brix (EL), 2013-05-17:
Det står imidlertid i modsætning til det, som både sundhedsministeren har svaret på flere spørgsmål, og det, som en lang række internationale aktører siger, nemlig at det udelukkende er den enkelte selv, som kan afgøre, hvad vedkommendes kønsidentitet er, og hvordan man ønsker at forholde sig til sit biologiske køn.
Lissa Mathiasen (S), 2001-12-11:
Og det fjerde, som jeg også godt vil tage frem, er den foreslåede ændring om, at såfremt en vare inden for de første 6 måneder udviser en mangel, ja, så siger man, at så må man formode, at mangelen var til stede allerede ved købet, og dermed lægger man bevisbyrden over til sælgeren.
Morten Bødskov (S), 2022-01-11:
Det er en aftale, der er lavet mellem regeringen, Dansk Folkeparti, SF og Det Konservative Folkeparti, og aftalen er så med til at skabe fundamentet for en helt nødvendig genopretning af kriminalforsorgen med en væsentlig forøgelse af kapaciteten og jo altså også en målrettet indsats for at fastholde og rekruttere de nødvendige fængselsbetjente, der skal til.
Torben Hansen (S), 2005-05-26:
Ugebrevet Mandag Morgen har den 17. januar også en analyse af det her, og den viser helt klart, at den måde, som det er foregået på herhjemme i Danmark, ved at det jo dybest set er den lille smedemester, Riisagermøllen og andre, der har startet det her, har betydet, at vi har en unik førerposition, fordi det er vokset fra neden via entusiastiske teknikere og borgere og andre.
Signe Munk (SF), 2021-03-10:
Det, som jeg egentlig tror at vi alle sammen herinde er enige om – og nu ved jeg ikke, om man må antage, hvad Venstre nok ville mene – er, at en ensartet CO 2 -afgift kan give et klart prissignal om, hvad forureningen skal koste, og at det kan virke på tværs af sektorer.
Karina Lorentzen Dehnhardt (SF), 2022-10-06:
Og i dag har den store debat jo handlet om, at det faktisk er dem i landdistrikterne, som bliver hårdest ramt, og derfor vil jeg egentlig gerne høre, hvad Danmarksdemokraterne vil gøre for de mennesker, som er særlig hårdt ramt i landdistrikterne, ud over det med momsen på el, som bliver nævnt.
Jan E. Jørgensen (V), 2015-12-10:
Selvfølgelig skal vi da det, og vi skal tage det alvorligt, men jeg gentager: Når loven ikke regulerer, hvordan transportøransvaret skal udføres i praksis, og når det, transportørerne stiller spørgsmål om, er, hvordan de skal udføre det her i praksis, så er svaret på deres bekymringer jo ikke en lovgivningsproces på 3, 4, 5 uger, hvor vi finder ud af, hvordan vi skal hjælpe dem.
Mikkel Bjørn (DF), 2025-01-09:
Så det tyder jo på, at det borgerlige samarbejde kan noget, og at vi, når de borgerlige partier står sammen, så faktisk kan løse ting, som selv den nuværende regering med den store fortælling om samarbejdsvanskeligheder og svære problemer over midten og meget andet ikke er villig til at løse, når det kommer til stykket.
Morten Homann (SF), 2006-11-21:
Jeg vil bare spørge, om hr. Rasmus Prehn ikke kan bekræfte, at det fremgår af bemærkningerne til beslutningsforslaget, at der netop skal ses på en ordning, hvor man kan differentiere, hvilke forskellige typer forsendelser, f.eks. gratisaviser, reklametryksager, ugeaviser osv., man vil have, så der allerede i forslaget her er taget højde for, at der skal være fleksibilitet i den løsning, man ender med.
Birthe Rønn Hornbech (V), 2005-11-16:
Ud over de spørgsmål, jeg allerede har rejst, og de betænkeligheder, der er anført, vil vi i Venstre tillige arbejde for, at ændringer i foranstaltningerne kan bygge på et bredt flertal her i Folketinget, og at det netop er regering og Folketing, der tager ansvaret.
Esben Lunde Larsen (V), 2011-11-22:
Forslaget er en naturlig konsekvens af de ressortændringer, som følger af regeringsdannelsen, hvor en række uddannelser og institutioner er blevet overført til Ministeriet for Forskning, Innovation og Videregående Uddannelser fra henholdsvis Kulturministeriet, det daværende Undervisningsministerium og det daværende Økonomi- og Erhvervsministerium.
Karsten Hønge (SF), 2016-04-05:
Men anerkender hr. Torsten Gejl ikke den svaghed, der ligger i, at man netop ikke adresserer det, som hr. Torsten Gejl selv nævnte i sin ordførertale, nemlig forskellen mellem at have et hårdt fysisk arbejde som jord- og betonarbejder og så at være jurist?
Thor Pedersen (V), 1997-12-17:
Vi skulle da gerne have et fleksibelt arbejdsmarked med nogle regler, der gjorde, at fik man ikke det ene job, fik man et andet job, og det skulle måske også være lettere at skifte fagområde; altså en helt anden måde at se på dette, at man er under videreuddannelse i forbindelse med, at man er i arbejde.
Henning Hyllested (EL), 2020-02-20:
Jeg vil også sige til det, at der jo er meget snak om biobrændstoffer, at vi i Enhedslisten anser biobrændstoffer for at være et overgangsfænomen, i takt med at der ikke er udviklet et marked, eller at der i øjeblikket ikke kan implementeres nok eldrift og nok drift med electrofuels.
Jørgen Arbo-Bæhr (EL), 2005-11-02:
Men skulle det være, at de bare optjente de 300 timer og kom tilbage på kontanthjælp, så synes jeg, at vi har opnået noget, nemlig at de mennesker fra ingen kontakt at have haft med det danske arbejdsmarked så dog i løbet af en 2-årig periode er kommet ud og har fået et arbejde.
Margrethe Vestager (RV), 2004-05-28:
Man kunne jo sagtens forestille sig en fremadrettet beretning over forslaget, som gik dels på at afdække behovet, dels at sætte en indsats i gang for at få handelen stoppet med udgangspunkt i de ting, som SF foreslår. Det Radikale Venstre er positivt indstillet over for forslaget, og vi forventer os meget af udvalgsarbejdet.
Margrethe Vestager (RV), 2006-03-28:
Nu begynder den egentlige diskussion om, hvilken skole vi skal have, om vi skal have en skole, der understøtter det kreative Danmark og børnenes lyst og evne til at lære og deres personlige, alsidige udvikling, eller om vi skal have den statsstyrede skole, som her tegner sig med et helt andet og desværre meget sort læringsperspektiv for alle de børn, der er elever i den danske folkeskole, og de lærere, som troede, at man viste dem tillid i forhold til at løfte det vigtige hverv, som det er at være lærer i den danske folkeskole.
Lars Løkke Rasmussen (V), 2018-01-12:
Derfor har vi brug for en stram, målrettet udlændingepolitik, hvor vi lukker for dem, som vi har svært ved at integrere, uden at ramme dem, vi har hårdt brug for: De dygtige talenter og andre, som bidrager til fællesskabet og lever efter værdier, som ligger tæt på vores.
Ole Stavad (S), 2003-01-08:
Statsministeren har i flere uger haft et spørgsmål liggende fra et medlem af Folketinget, der konkret påviser, at der er afgivet et forkert svar, som ikke efterfølgende er rettet af den pågældende minister, og statsministeren gør sig end ikke den ulejlighed at forhøre sig om, hvorvidt der er afgivet et forkert svar og på hvilket grundlag, hvilket jeg går ud fra, at statsministeren ikke har gjort, da statsministeren jo siger, at han ikke kan udtale sig om detailspørgsmål, som han ingen kendskab har til, fordi statsministeren tilsyneladende ikke har skaffet sig noget kendskab, ikke har ønsket at skaffe sig noget kendskab, har holdt sig i det, vi kan kalde bevidst uvidenhed. Lyder det så ikke umådelig hult af statsministeren at sige, at der skal gives rigtige og fyldestgørende svar, når statsministeren kun siger nå og intet vil foretage sig, når Folketinget får et forkert svar?
Flemming Damgaard Larsen (V), 2013-01-23:
Det bevirker kun, at det bliver dyrere at producere i Danmark, at det bliver dyrere at leve i Danmark, at det bliver dyrere for de danske forbrugere, og det vil i særlig grad ramme de danske yderområder, som vi også hele tiden prøver på at arbejde på at gøre noget for kan eksistere, så vi har et helt Danmark.
Lars Løkke Rasmussen (V), 2003-05-14:
Nu kan jeg ikke lige huske, hvordan det partitilhørsforholdsmæssigt er dér, men der har man også måttet opleve en konkret situation, hvor der var afvigelser, og hvor man skal have justeret på nogle vilkår. Det udløser jo ikke, at hverken jeg eller andre så minutiøst begynder at kaste sig over budgettet i den pågældende kommune for at se, hvilke konkrete beslutninger der træffes.
Thomas Jensen (S), 2009-05-13:
Jeg markerede, fordi jeg egentlig gerne ville have stillet et spørgsmål, men nu vil jeg bare gerne kvittere og sige, at jeg er meget positiv over for fru Anita Knakkergaards tilgang, og Socialdemokraterne kan selvfølgelig bakke op om, at vi inden for trekvart år får lavet en undersøgelse af, om lovforslaget her virker.
Poul Nyrup Rasmussen (S), 2000-02-09:
Jeg tror, det er bedst sådan, for jeg har ikke mulighed for at gå mere ind i det i dag, men jeg vil gerne sige, at jeg kan nævne for undervisningsministeren, at der har været stor interesse om disse spørgsmål i dag, og jeg er sikker på, at undervisningsministeren gerne kommer.
Lisbeth Bech Poulsen (SF), 2015-04-21:
Punktafgifter findes jo på en lang række områder som slik, vin, kvælstof i gødning, foderfosfat, cigaretter osv., så når ministeren nu også har lovet nogle mere konkrete svar på, hvad det arbejde kommer til at munde ud i, kunne det måske være meget godt at se på, om der var andre steder, hvor vi skulle sætte ind.
Ole Glahn (RV), 2006-04-20:
Jeg ved godt, at en del kommunalpolitikere altid har haft den opfattelse, men hvis man ser på det lange stræk, mener jeg faktisk, det giver anledning til, at vi skal lytte ekstraordinært til dem, og at det giver anledning til, at vi skal vise eftertænksomhed fra Folketingets side.
Marlene Ambo-Rasmussen (V), 2021-04-23:
Det er jo et eksempel på noget, der er helt håbløst, hvor det netop er meget forskelligt de forskellige steder, og hvor vi også ser borgere, som i regi af regionen bliver hjemsendt, samtidig med at de har behov for nogle helt livsnødvendige hjælpemidler, som det kan tage en uge at få tilsendt, og som skulle have været der, da de pågældende kom hjem.
Rasmus Prehn (S), 2009-05-04:
Ministeren ved jo lige så godt som jeg, at der altså også er eksempler på, at udbud har ført noget negativt med sig, at det ikke er alle steder, hvor man får tilstrækkelig mange til at byde ind, at det bureaukrati, som det koster at lave udbudsmaterialet, slet ikke står mål med, hvad man rent faktisk kan tjene på det, at der rent faktisk ender med at blive ekstra udgifter, og at det også i nogle tilfælde kan ende med ekstra besvær.
Ole Stavad (S), 2002-02-20:
Men der kom jo også et resultat ud af indenrigs- og sundhedsministerens besøg hos sin ven, nemlig at man anmodede om orlov, og vel at mærke anmodede om orlov i 3 måneder, for den kommunale styrelseslov siger, at hvis man skal vælge en anden end første viceborgmester, når borgmesteren har orlov, så skal det ligge ud over 2 måneder.
Jesper Petersen (S), 2023-11-14:
Vi ved jo også, at ordføreren med god grund er meget optaget af at kigge på de handelsforhold, der er, og måske også gøre noget, så Færøerne ville være mindre afhængige af handelen med Rusland, som jeg ved der foregår en stor debat om i Færøerne i de her uger.
Annette Vilhelmsen (SF), 2012-04-19:
Det næste, jeg lige har brug for at komme på det rene med, er, at det her måske også bare er en erkendelse af, at det også er et politisk spørgsmål, og vi har ønsket at sende nogle ganske klare signaler om, at vi ønsker at styrke dansk erhvervsliv, og vi ønsker at styrke danske virksomheder, og vi tager også til indtægt, at der sker en udvikling også på globalt plan.
Karen J. Klint (S), 2003-04-11:
Da De Radikales ordfører, hr. Niels Helveg Petersen, er blevet forhindret i at være her, er jeg blevet bedt om at sige, at Det Radikale Venstre finder, det er en god idé at få en form for et førkommissionsudvalg i gang, og Det Radikale Venstre vil støtte det forslag og støtter derfor ikke de kristeliges forslag i dag.
Aase D. Madsen (DF), 2003-04-10:
Kvalitets- og typegodkendelser er naturligvis en blåstempling, som øger produkternes afsætningsmuligheder både nationalt og internationalt, og det er positivt, men Dansk Folkeparti mener ikke, at erhvervsmæssige og kommercielle omkostninger af denne art berettiger til at modtage statsstøtte af en anselig størrelse hvert år.
Klaus Hækkerup (S), 2000-04-06:
Lad mig bare som ét eksempel nævne den ændring, vi har vedtaget i den kommunale styrelseslov i 1995, hvor det blev fastslået, at interne arbejdsdokumenter ikke mister den interne karakter, når de videregives fra en kommune til tilsynsmyndigheden som led i en tilsynssag.
Claus Larsen-Jensen (S), 2001-03-21:
Og da vi ikke kender indholdet af fremtidige traktater hverken i forhold til EU eller andre internationale institutioner, vi deltager i, så er det ikke meningsfyldt på forhånd at sige, at det vil vi under alle omstændigheder lave en folkeafstemning om. Til hr. Kristian Thulesen Dahl vil jeg sige: Jamen sagen er jo, at der under alle omstændigheder gælder enstemmighed. Det er vi enige om, ikke?
Jakob Axel Nielsen (KF), 2009-12-09:
Der har hr. Preben Rudiengaard fuldstændig ret, når han siger, at det var sygesikringsklinikker, og at de på ingen måde var dækkende for det, som der skulle gribes ind over for, nemlig en sikring af borgernes frie ret til at have et udvidet frit sygehusvalg.
Svend Auken (S), 2003-02-20:
Inde i den enighed gemmer der sig et flertal, der, hvis det ikke lykkes at nå frem til en aftale, der sikrer større værdier ad aftalevejen, vil manifestere sig ved at sikre det, som fru Aase D. Madsen har kaldt en nødvendig justering af skattesatser osv.
Pia Kjærsgaard (DF), 2002-10-03:
Og en gang imellem, og det kan jo ske for den bedste, kan man jo godt komme til at forivre sig i en god sags tjeneste, for jeg tror såmænd, at vi alle sammen - det gælder også Dansk Folkeparti - meget gerne vil have, at vi har et godt miljø i Danmark, slet ingen tvivl om det.
Troels Ravn (S), 2014-04-04:
Lad mig sige følgende om B 47 – indførelse af beskyttelseszoner for fredede bygninger: Vi skal værne om vores kulturhistorie, og derfor skal vi sikre, at bygninger, der afspejler den danske historie, består, ikke kun for fortidens skyld, men også for fremtidens, så også de kommende generationer kan se historiens gang rundtom i det ganske land; fra Carlsbergs elefanter til tanghuse på Læsø, fra baggårdstoiletter på Christianshavn til de mange danske slotte.
Joy Mogensen (S), 2020-04-22:
Jeg og regeringen mener bestemt, at kirken er vigtig for mange danskeres åndelige liv og livsmod, måske endda endnu flere end før den her krise vil tilskrive den det, for den er blevet søgt af mange, og kirkens budskab har netop vist sig at kunne være en trøst i en tid, som er svær for rigtig mange.
Simon Emil Ammitzbøll-Bille (UFG), 2021-02-02:
Jeg tror måske også, at nogle af os – hr. Hans Christian Schmidt, mig selv og andre, der var en del af flertallet – bør kigge lidt indad og se på, om vi ikke burde have givet den her sag større opmærksomhed i sidste valgperiode i stedet for at have ladet det ske.
Margrethe Vestager (RV), 2004-02-05:
Havde det ikke været rimeligt, at man så at sige havde moderniseret hidtidig praksis og overvejet at give fru Mary Donaldson, når hun bliver kronprinsesse, et selvstændigt beløb, når man tager i betragtning, hvilke forventninger - som jeg synes hr. Jens Rohde udmærket har givet udtryk for - der faktisk hviler på hende, i forhold til hvad hun yder til det danske folk og som repræsentant for Danmark i udlandet?
Søren Søndergaard (EL), 2020-06-24:
Jeg vil bare bede Venstres ordfører bekræfte, at i hvert fald en af årsagerne til, at det gik så galt i Grækenland, var, at de havde et fuldstændig sammenbrudt skattesystem, og at man, når man tjente over en vis indtægt, fuldstændig selv kunne bestemme, om man ville betale skat eller ej, hvilket betød, at de fleste ikke betalte nogen skat.
Thor Pedersen (V), 2005-12-14:
Den samlede produktion skal bare vokse endnu mere, for det er i virkeligheden det, der skal sikre grundlaget for, at der kan gennemføres stabile skattelettelser, og det er jo ingen hemmelighed, at det på sigt er regeringens mål, at når der engang er skaffet råderum, skal der også gennemføres skattelettelser.